Pasaporte kan Filipinas

An **pasaporte kan Filipinas** () iyo an dokumento sa pagbyahe asin iyo an pangenot na nasyunal na dokumento sa pagkamidbid na pig-iisyu sa mga namamanwaan kan Filipinas. Pig-iisyu iyan kan Departament of Foreign Affairs (DFA) asin kan misyon diplomatiko kan Filipinas sa ibang nasyon, kaiba an nagkapirang eksepsyon.

Nagpoon na mag-isyu an DFA nin pasaporteng nababasa kan makina na kolor maroon kaidtong Septyembre 17, 2007, asin biometrikong pasaporte kaidtong Agosto 11, 2009.Balido an bakong elektroniko na kolor berdeng pasaporte sagkod na iyan magpaso. An pasaporte kan Filipinas inimprinta sa Asian Productivity Organization (APO) Production Unit Plant sa Malvar, Batangas.

## Appearance
An pasaporte kan Filipinas igwa nin kolor maroon, na an eskudo kan Filipinas naka-imprinta sa tahaw kan atubangan na kobre.

### Atubangan na kobre
An katagang "*PILIPINAS*" nakasurat sa itaas kan eskudo, na igwa ngunyan nin hatchings tanganing iindikar an tinctures gules (pula, para sa toong lado) asin azure (asul, para sa walang lado). An katagang "*PASAPORTE*" nakasurat sa ibaba, na an simbolong biometrikong pasaporte  naglalataw sa ibaba kaiyan.

An mga pasaporteng inisyu durante kan mga huring taon kan Ikaapat na Republika igwa nin baliktad na pagkabugtak (risang nakaagid sa pasaporte kan Estados Unidos), na an katagang "*PASAPORTE*" yaon sa itaas asin an "*REPUBLIKA NG PILIPINAS*" yaon sa ibaba. Gabos na mga pasaporte na inisyu poon kan peryodo igwa nin kobre na nakasurat sa Filipino.

An tipikal na pasaporte igwa nin 44 (dating 32 o 64) na pahina.

### Mga tataramon
An pasaporte kan Filipinas nakasurat nin bilingual, na an duwang inisyung teksto asin an pahina nin impormasyon sa Filipino sinundan kan English na traduksyon. An dating kayumanggihon na pasaporte nakasurat gabos na tekstong Filipino na may diacritics, alagad dai na ini pinadagos sa kolor berde asin sa kolor maroon na pasaporte. An mga pahina 4–43 igwa, sa sarong pahina per 2-pahina nakalakop, (a) linya kan national anthem, an *[[Lupang Hinirang]]*. An odd pages kan mga pahinang 3–43 igwa nin tekstong Baybayin na nagsaaabing "*Ang katuwiran ay nagpapadakila sa isang bayan*" ("Righteousness exalts a nation") sa pagpanongod sa Proverbs 14:34 ().

### Identity Information page
An pasaporte kan Filipinas igwa nin manlainlain na istilo ni data pages. An daan na kayumanggihon na pasaporte igwa nin *data* asin pisikal na pahina nin paglaladawan, na an ladawan namomogtak sa pahina nin paglaladawan imbes nang sa *data page*; an mga ini siniblag kan passport note. An mga berdeng pasaporte na inisyu bago an 2004 igwa nin *data page* sa panlaog na kobre sinundan kan pahina nin *passport note*. An mga pasaporte na inisyu pagkatapos kan 2004 igwa nin passport note asin data pages na binaliktad, na an passport note yaon sa panlaog na kobreng pahina.

An data page igwa nin minasunod na impormasyon:

* Klase nin asaporte (*P*)
* Kodigo kan nasyon (*PHL*)
* Numero kan pasaporte
** An mga numero kan pasaporte nagkakalaen sa kada klase nin pasaporte. An kayumanggihon na pasaporte igwa nin letra na sinundan nin anom na numero, mantang an berdeng pasaporte na inisyu bago an 2005 igwa nin duwang letra na sinundan nin anom na numero. An mga pasaporte na inisyu pagkatapos kan 2005 (kabali an machine-readable asin biometrikong pasaporte na inisyu bago an Agosto 15, 2016) igwa nin duwang letra na sinundan nin pitong numero. An mga pasaporte na inisyu pagkatapos kan Agosto 15, 2016, igwa nin sarong letra na sinundan nin pitong numero, na kun saen sinundan giraray nin saro pang letra.
* Ngaran
** An apelyido kan paradara naeenot, sinundan kan enot na ngaran asin pantahaw na ngaran (apelyido kan ina kan daraga pa)
* Nasyonalidad (*Filipino*)
* Petsa kan kamundagan (nakasurat sa DD-MMM-YYYY date format na an bulan pinahalipot)
* Lugar nin kamundagan
* Tawuha (*M* o *F*)
* Petsa kan pag-isyu
* Petsa kan pagpaso
** Balido an pasaporte kan Filipinas sa laog nin sampolong taon para sa mga adulto asin limang taon para sa mga menor de edad poon kan petsa kan pag-isyu. An mga pasaporte na inisyu poon kan 1981 sagkod kan 1986 balido para sa duwang taon asin posibleng mapalawig nin duwa lang taon. An mga pasaporte na inisyu bago an Enero 1, 2018, balido sa laog nin limang taon.
* Otoridad na nag-isyu
** Valid issuing authorities for Philippine passports include the pangenot na opisina kan Department of Foreign Affairs sa Manila, sangay na opisina kan DFA namomogtak sa mga syudad sa bilog na Filipinas, asin sa mga konsulado asin embahada kan Filipinas.
* PhilSys Number
* Pirma kan paradara (para sa biometrikong pasaporte)

Huli sa pasaporteng kolor maroon an kobre, an *data page* kan pasaporte nagtatapos sa Machine Readable Zone. An zone na ini absent sa kolor berdeng kobre na pasaporte.

### Passport note
An pasaporte igwa nin sarong note gikan sa nag-isyu na estado na nangangapudan sa mga otoridad kan gabos na ibang estado, pig-iidentipikar an paradara bilang sarong namamanwaan kan estado na iyan asin naghahagad na siya togotan na palaogon asin trataron na segun sa international norms. An note enot na nakasurat sa Filipino sinundan kan traduksyon sa Ingles:

sa Filipino:

::*"Ang Pamahalaan ng Republika ng Pilipinas ay humihiling sa lahat na kinauukulan na pahintulutan ang pinagkalooban nito, isang mamamayan ng Pilipinas, na makaraan nang malaya at walang sagabal, at kung kailangan, ay pag-ukulan siya ng lahat ng tulong at proteksyon ayon sa batas."*

sa Ingles:

::*"The Government of the Republic of the Philippines requests all concerned to permit the bearer, a citizen of the Philippines, to pass safely and freely and in case of need to give him/her all lawful aid and protection."*

Sa huring pahina (sa pahina 44) iyo an emergency contact details, asin sarong patanid dapit sa E-Passport 

sa Filipino:

::*"Ang pasaporteng ito ay naglalaman ng sensitibong *electronics*. Huwag tupiin, butasan, o ilantad sa labis na init o lamig ang pasaporteng ito. Ingatan din na huwag mabasa."*

sa Ingles:

::*"This passport contains sensitive electronics. Do not bend, perforate, or expose this passport to extreme temperature, or excess moisture."*

### Signature field
An pasaporte kan Filipinas inbalido kun an pasaporte dai napirmahan, asin normalmente an paradara pigbubugtak an saiyang pirma sa signature field, na an posisyon nagkakalaen na inkarnasyon kan pasaporte kan Filipinas. An mga tawong akion pa tanganing magpirma pwede magpirma an magurang o ligal na parabantay sa ngaran ninda, minsan siring ini ipigbabawal.

Brown passports originally contained the signature field below the data page at the passport's inner cover. When green passports began being issued in 1995, a field where the bearer must sign the passport appeared below the passport note.

An mga machine-readable na pasaporte orihinalmente mayo nin signature field, sarong gikanan nin grabeng kontrobersya para sa mga Pilipino na nag-aapply para sa banyagang visas, pwedeng para sa pagbyahe o pagtrabaho, posibleng maghagad nin sapi kan saindang pasaporteng application form tanganing iberipikar an saindang pirma, o pignegar. An mga bàgong bersyon kan pasaporteng ini sa huri igwang nin signature field sa likod na kobre, sa ibaba kan  importanteng pagirumdom para sa mga nagkakapot kan pasaporte kan Filipinas, mantang an mga daan nang bersyon igwa nin older field na pig-stamp.

Biometrikong pasaporte poon kan Agosto 2009 sagkod sa Agosto 2016, iyo an solamenteng mga pasaporte kan Filipinas na dai nangangaipo nin pisikal na pirma kan paradara, huli ta an imahen kan pirma kan paradara naka-imprinta sa *data page* kan pasaporte. An pisikal na pirma sa giraray kinakaipuhan para sa biometrikong pasaporte na inisyu pagkatapos kan Agosto 15, 2016, na an signature field sa pahina 3.

## Kataytayan nin mga makasaysayan na ladawan

File:1947 passport ph.png|Orihinal na pasaporte kan Filipinas na ginamit kaidtong huring dekada 1940.
File:Philippine passport (old style brown).jpg|Kayumanggihon na pasaporte na inisyu bago an Mayo 1, 1995.
File:Philippine passport data page (old style brown).jpg|Data page kan daan nang kayumanggihon na pasaporte. Igwa iyan nin  had a limitasyon na nagbabawal na magbyahe pasiring sa South Africa huli sa polisiyang apartheid.
File:Philippine passport (new style green).jpg|Berdeng pasaporte na inisyu poon kan Mayo 1, 1995, sagkod kan Septyembre 16, 2007.
File:Philippine passport data page (new style green).jpg|*Data page* kan daan nang berdeng pasaporte.
File:Philippine Machine Readable Passport (maroon).JPG|Maroon machine-readable passport na inisyu poon kan Septyembre 17, 2007, sagkod kan Agosto 10, 2009.
File:Philippine Machine Readable passport maroon in colour replacing the old green non electronic passport.jpg|*Data page* daan nang maroon machine-readable passport. Igwa iyan nin limitasyon sa pahina 3 na nagbabawal na magbyahe pasiring sa Iraq bilang parte kan pagban kan gobyerno na magtrabaho diyan.
File:Philippine Passport Biometric Data Page.jpg|*Data page* kan biometrikong pasaporte na inisyu bago an Agosto 15, 2016, igwa man nin limitasyon overprint.
File:Philippine eagle passports.jpg|Simbolikong pasaporte na inisyu sa sarong pades nin Philippine eagle, Geothermica asin Sambisig, ipinasubli sa Singapur.


## Toltolan